Fadrique Álvarez de Toledo

Fadrique Álvarez de Toledo y Enríquez de Quiñones (1460-1531ko urriaren 19a), bigarren Albako duke, Coriako markes, Salvaterrako konde eta Piedrahíta eta Valdecornejako jauna izan zenInstituto de Salazar y Castro. Elenco de Grandezas y Titulos Nobiliarios Españoles.

 Biografia 
Aita García Álvarez de Toledo y Carrillo de Toledo eta ama María Enríquez de Quiñones y Cossines izan zituen. Errege katolikoekin lotura estua izan zuen, izan ere, haren ama Fernandoren ama Joana Enrikezen sasi-ahizpa izan zen.

Granadako Erresumaren konkistan parte hartu ondoren, 1503an Ipar Katalunian aritu zen frantziarren kontra.

1512an Fernando II.a Aragoikoak Nafarroa konkistatzea erabaki zuenean, gaztelar armada zuzendu zuen. Hain ondo bete zuen bere lana ezen erregeak Andaluziako kapitain jeneral eta Huéscarreko duke izendatu baitzuen. Karlos I.aren erreinaldian estatu batzarrean parte hartu zuen eta Espainiako handiki bilakatu zen.

1512ko urriaren 21ean, Monjolose herri baxenafarra erre zuten haren aginduetara zeuden soldadu gaztelarrek. Herritarrak etxeetatik aterarazi, Donibane Garazira bidali, eta herria errautsetan utzi zuten. Lapurretak eta bortxaketak ere egin zituzten inguru guztian. Villalba koronelak gertaerak beharrezkotzat jo zituen. Herriari su eman eta hiru urtera, Fernando erregeak suteak eragindako suntsiketaren kalteak ordaintzea onartu zuten.https://www.argia.eus/efemerideen-kanala/ainhize-monjolose-herri-baxenafarra-erre-zuten-albako-dukearen-aginduetara-zeuden-soldadu-gaztelarrek

 Ezkontza eta seme-alabak 
1480an Sevillako kondesa zen Elisabet Zuñiga ezkondu eta bost seme-alaba izan zituzten:
 Leonor.
 Gartzia (?-1512).
 Pedro (1484-1553).
 Aldonza

 Erreferentziak 

Kategoria:Gaztelako Erresumako militarrak
Kategoria:Gaztelako Erresumako noblezia
Kategoria:Nafarroako konkistako militarrak
Kategoria:Espainiako handikiak